./data/phi0914/phi001/phi0914.phi001.perseus-lat2.xml
ea res cnm esset               nova, indignationem tribunorum plebis movit querentium non dari plebi               nec per hiemem militiae requiem  equites tum primum equis suis mereri               coeperunt  cum inundatio ex lacu Albano facta esset, vates, qui eam rem               interpretaretur, ex hostibus captus est  Furius Camillus dictator decem               annis obsessos Veios cepit, simulacrum Iunonis               Romam transtulit, decimam praedae Delphos Apollini misit  idem tribunus               militum cum Faliscos obsideret, proditos hostium filios parentibus               remisit statimque deditione facta Faliscorum victoriam iustitia               consecutus est  cum alter ex censoribus C  Iulius decessisset, in locum               eius M  Cornelius suffectus est  nec id postea factum est, quoniam eo               lustro a Gallis Roma capta est  Furius Camillus, cum dies ei a L                Apuleio tribuno plebis dicta esset, in exilium abiit  cum Galli Senones               Clusium obsiderent et legati a senatu missi ad conponendam inter eos et               Clusinos pacem pugnantes contra Gallos in acie Clusinorum stetissent, hoc facto eorum concitati Senones               urbem infesto exercitu petierunt fusisque ad Aliam Romanis cepere urbem               praeter Capitolium, quo se iuventus contulerat; maiores natu cum               insignibus honorum, quos quisque gesserat, in vestibulis aedium sedentes               occiderunt  et cum per aversam partem Capitolii iam in summum               evasissent, proditi clangore anserum M  Manlii praecipue opera deiecti               sunt  coactis deinde propter famem Romanis eo               descendere, ut mille pondo auri darent et hoc pretio finem obsidionis               emerent, Furius Camillus dictator absens creatus inter ipsum conloquiun,               quo de pacis con  dicionibus agebatur, cum exercitu venit               et Gallos post sextum mensem urbe expulit ceciditque  dictum est ad                   Veios migrandum esse propter incensam et dirutam urbem, quod                   consilium Camillo auctore discussum est  movit populum vocis quoque                   omen ex centurione auditae, qui, cum in forum venisset,                   manipularibus suis dixerat: “sta, miles; hic optime manebimus ”                   aedis Iovi Capitolino facta ost, quod ante urbem captam vox audita                   erat adventare Gallos